CELEX: 62020CN0260
Language: et
Date: 2020-06-11 00:00:00
Title: Kohtuasi C-260/20 P: Euroopa Komisjoni 11. juunil 2020 esitatud apellatsioonkaebus Üldkohtu (seitsmes koda) 2. aprilli 2020. aasta otsuse peale kohtuasjas T-383/17: Hansol Paper versus komisjon

17.8.2020   
            
            
               ET
            
            
               Euroopa Liidu Teataja
            
            
               C 271/30
            
         
      Euroopa Komisjoni 11. juunil 2020 esitatud apellatsioonkaebus Üldkohtu (seitsmes koda) 2. aprilli 2020. aasta otsuse peale kohtuasjas T-383/17: Hansol Paper versus komisjon
      (Kohtuasi C-260/20 P)
      (2020/C 271/39)
      Kohtumenetluse keel: inglise
      
         Pooled
      
      
         Apellant: Euroopa Komisjon (esindajad: J.-F. Brakeland ja A. Demeneix)
      
         Teised menetlusosalised: Hansol Paper Co. Ltd, European Thermal Paper Association (ETPA)
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada vaidlustatud kohtuotsus, jätta hagi esimeses kohtuastmes rahuldamata ja mõista kohtukulud välja Hansol Paper Co. Ltd-lt;
               
            või teise võimalusena,
      
                  —
               
               
                  saata asi tagasi Üldkohtule uueks arutamiseks ning otsustada esimese kohtuastme ja apellatsiooniastme kohtukulud edaspidi.
               
            
         Väited ja peamised argumendid
      
      Üldkohus tühistas vaidlustatud kohtuotsusega Hansol Paper Co. Ltd-d puudutavas osas komisjoni 2. mai 2017. aasta rakendusotsuse (EL) 2017/763, millega kehtestatakse lõplik dumpinguvastane tollimaks teatava Korea Vabariigist pärineva kerge termopaberi impordi suhtes ja nõutakse lõplikult sisse kõnealuse impordi suhtes kehtestatud ajutine tollimaks (1).
      Komisjon esitab apellatsioonkaebuse põhjendamiseks kolm väidet.
      Komisjon leiab, et Üldkohus:
      
                  —
               
               
                  moonutas tõendeid ja tõlgendas vääralt õiguslikku raamistikku, mida kohaldatakse andmete puhul, millele komisjonil on õigus tugineda ekspordihinna arvutamisel vastavalt alusmääruse (2) artikli 2 lõikele 9;
               
            
                  —
               
               
                  tõlgendas vääralt alusmääruse artikli 2 lõigete 1 ja 3 sätteid normaalväärtuse kindlaksmääramiseks omamaise müügi puudumise korral; ja
               
            
                  —
               
               
                  tõlgendas vääralt alusmääruse artikli 3 sätteid, kui määratles hinna allalöömismarginaali ekspordi korral, mis toimub liitu seotud üksuste kaudu.
               
            
         (1)  ELT 2017, L 114, lk 3.
      
         (2)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ELT 2016, L 176, lk 21).